《三月六日湖上分韵得山字》
宋代·喻良能

剩涨三篙水，宽围十里山。
垂杨飞舞里，细雨有无间。
把酒从杯溢，题诗任鬓斑。
青春仍暇日，莫惜晚西还。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。